CMC ตีตลาด ATK นำเข้าล็อตแรก 1 ล้านชุด เปิดขายราคาพิเศษ 35 บ.
CMC เดินหน้าแตกไลน์ธุรกิจกลุ่มการแพทย์ ลุยตีตลาดชุดตรวจ ATK นำเข้าล็อตแรก 1 ล้านชุด เปิดขายราคาพิเศษเฉพาะช่วงเดือนม.ค.นี้ เพียงชุดละ 35 บ.
CMC เดินหน้าแตกไลน์ธุรกิจกลุ่มการแพทย์ ลุยตีตลาดชุดตรวจ ATK นำเข้าล็อตแรก 1 ล้านชุด เปิดขายราคาพิเศษเฉพาะช่วงเดือนม.ค.นี้ เพียงชุดละ 35 บ.
13 ม.ค. 2565

นายแพทย์วิเชียร แพทยานันท์ ประธานเจ้าหน้าที่บริหาร บริษัท เจ้าพระยามหานคร จำกัด (มหาชน) หรือ CMC ผู้พัฒนาอสังหาริมทรัพย์บนทำเลศักยภาพ เปิดเผยว่า บริษัทฯ เดินหน้าตามแผนขับเคลื่อนธุรกิจเพื่อเติบโตอย่างมั่นคงและยั่งยืนในอนาคต แตกไลน์ธุรกิจใหม่ขยายการลงทุนไปยังกลุ่มทางการแพทย์ (Medical, Health and Wellness) ล่าสุดบริษัทย่อย “เทเลด็อค (Teledoc)” เดินหน้าลุยตลาด Antigen Test Kit (ATK) นำเข้าและวางจำหน่ายชุดตรวจคัดกรองโรคโควิด-19 (COVID-19 Scan) ซึ่งผ่านการรับรองมาตรฐานสำนักงานคณะกรรมการอาหารและยา (อย.)
โดยมีชุดตรวจ Antigen Test Kit (ATK) แบบสำหรับใช้โดยประชาชนทั่วไป (Home Use) และแบบสำหรับใช้โดยบุคลากรทางการแพทย์ (Professional Use) โดยล็อตแรกนำเข้าชุดตรวจ ATK เพียง 1 ล้านชุดเท่านั้น ในราคาพิเศษเฉพาะช่วงเดือนมกราคม ชุดตรวจละ 35 บาท ซึ่งเป็นราคาช่วยเหลือคนไทยให้สามารถตรวจหาเชื้อโควิด-19 ได้อย่างครอบคลุม รวมถึงตรวจเชื้อโอไมครอน (Omicron) เพื่อให้คนไทยได้มีโอกาสเข้าถึงชุดตรวจโควิด-19 ด้วยตนเอง หากพบเชื้อจะได้รู้ตัวได้เร็วและเข้ากระบวนการกักตัวได้ทันท่วงที ป้องกันและลดการแพร่ระบาดของเชื้อโควิด-19 เป็นวงกว้างขึ้น
ขณะนี้บริษัทฯ เปิดรับพรีออเดอร์ชุดตรวจ ATK ที่มีคุณภาพดีตามมาตรฐานให้แก่ประชาชน หน่วยงานภาครัฐและเอกชน ราคา 35 บาทต่อชุด ทั้งแบบ 1 ชุดตรวจต่อกล่อง และแบบ 25 ชุดตรวจต่อกล่อง โดยผู้สนใจสามารถพรีออเดอร์ได้ที่คุณเมธาวี โทร. 096-781-9695 หรือ LINE @Teledoc ตั้งแต่วันนี้เป็นต้นไป หรือจนกว่าสินค้าจะหมด